கேள்வி: பிந்துலு மாவட்டம் - சொல் பிறப்பியல் பற்றி விளக்கவும்.
பதில்: 16-ஆம் நூற்றாண்டின் போது, போர்த்துகீசியர் "ரிவர் டி புருலு" (''River de Burulu'') என்று பிந்துலுவிற்குப் பெயரிடப்பட்டது. பிந்துலு என்ற பெயரில் பல புராணக் கதைகள் உள்ளன. வெள்ளை இராஜா ஆட்சியின் போது, சரவாக் பழங்குடியினரின் சமூகத்தில், தங்கள் சமூகத் தகுதியைத் தக்க வைத்துக் கொள்ள தலை வேட்டையாடுதல் (''Headhunting'') எனும் பழக்கத்தைப் பின்பற்றி வந்தனர். பின்னர் வேட்டையாடிய தலைகளை கெமெனா ஆறு (''Kemena River'') வீசி விடுவார்கள். அதன் பிறகு ஆற்றில் இறங்கி அந்தத் தலைகளைச் சேகரிப்பார்கள். தலைகளைச் சேகரிக்கும் நடைமுறையை "மெந்து உலாவ்" (''Mentu Ulau'') என உள்ளூர்ப் பூர்வீக மொழியில் அழைத்தார்கள். இந்த மெந்து உலாவ் எனும் சொல்லில் இருந்து பிந்துலு எனும் சொல் உருவாகி இருக்கலாம் என நம்பப்படுகிறது.
கேள்வி: பிந்துலு மாவட்டம் - வரலாறு பற்றி நீங்கள் என்ன அறிந்துள்ளீர்கள்?
பதில்: File:Iban longhouses at Bintulu, Sarawak, Malaysia.jpg File:Council Negri Monument, Bintulu.jpg 1861-ஆம் ஆண்டில் வெள்ளை ராஜா ஜேம்சு புரூக், பிந்துலு மாவட்டத்தைக் கையகப்படுத்தும் போது, அந்தப் பகுதி ஒரு சிறிய மீன்பிடி கிராமமாக இருந்தது. பின்னர் 1862-ஆம் ஆண்டில் ஜேம்சு புரூக் அங்கு ஒரு கோட்டையைக் கட்டினார். 1867-இல், முதல் பொதுக்குழு கூட்டம் (''General Council''); அதாவது அப்போதைய மாநில சட்டமன்றம் பிந்துலு நகரில் கூட்டப்பட்டது. 1969-ஆம் ஆண்டு, தென்சீனக் கடல் எண்ணெய் எரிவாயு இருப்புக்கள் கண்டுபிடிக்கப்படும் வரையில், பிந்துலு ஒரு சின்ன மீன்பிடி கிராமமாகவே இருந்தது. எரிவாயு இருப்புக்கள் கண்டுபிடிக்கப்பட்ட பின்னர், பிந்துலு நகரம், தொழில்களின் மையமாக மாறியுள்ளது.
கேள்வி: பிந்துலு மாவட்டம் - சரவாக்கின் வெள்ளை ராஜா குறித்து விரிவாக சொல்லுங்கள்.
பதில்: ஜேம்சு புரூக், 1841-ஆம் ஆண்டில் புரூணை சுல்தானகம் சரவாக்கின் வெள்ளை ராஜாவாக நியமிக்கப் பட்டார். அப்போது சரவாக் என்று அழைக்கப்பட்டது. இப்போது அந்தப் பகுதி கூச்சிங் என்று அழைக்கப்படுகிறது. இருபது ஆண்டுகள் கழித்து 1861-இல், பிந்துலு பகுதியையும் புரூணை சுல்தானகம் விட்டுக் கொடுத்தது. அந்தக் கட்டத்தில், பிந்துலு ஒரு சிறிய குடியேற்றப் பகுதியாக இருந்தது. பிந்துலு கிராமத்தில் கெப்பல் கோட்டை (''Fort Keppel'') எனும் ஒரு மரக் கோட்டை கட்டப்பட்டது. ராஜா ஜேம்சு புரூக் மற்றும் சார்லஸ் புரூக்கின் நெருங்கிய நண்பரான சர் என்றி கெப்பல் (''Sir Henry Keppel'') என்பவரின் பெயர் அந்தக் கோட்டைக்குச் சூட்டப்பட்டது.